2015. gada 18. februārī Rīkojums Nr. 82

Rīgā (prot. Nr. 9  14. §)

**Par finanšu līdzekļu piešķiršanu no valsts budžeta programmas**

"**Līdzekļi neparedzētiem gadījumiem**"

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Valsts tiesu medicīnas ekspertīzes centram) 16 922 *euro,* lai izpildītu Latvijas Republikas Rīgas apgabaltiesas Civillietu tiesu kolēģijas 2014. gada 22. decembra spriedumu lietā Nr. C30775812 un segtu šādus izdevumus:

1. Atlīdzība par darba piespiedu kavējuma laiku no 2013. gada 19. februāra līdz 2013. gada 19. septembrim – 13 893 *euro*.

2. Likumiskie 6 % no piedzītās summas par laikposmu no 2014. gada 22. decembra līdz sprieduma izpildei (sprieduma labprātīga izpilde ne vēlāk kā 2015. gada 16. februārī) – 130 *euro*.

3. Darba devēja valsts sociālās apdrošināšanas obligātās iemaksas – 2 899 *euro*.

Ministru prezidente Laimdota Straujuma

Veselības ministrs Guntis Belēvičs